مین اؤیرنجی، تورکجه یای اوخولوندا
تورکجه یای اوخولو ایشتیراکچیلاری، تورکیهنین طبیعی، تاریخی، مدنی گؤزللیکلرینین تانیتماق اوچون سوسیال مئدیادا بیر بیری ایله یاریشاجاق
۱۱۸ اؤلکهدن مین اؤیرنجی، تورکجه یای اوخوللاری پروگرامی چرچیوهسینده تورکیهیه گلدی.
قوناق اؤیرنجیلر هم تورکجه اؤیرهنیرلر، هم ده تورک مدنیت و اینجه صنعتینی یاخیندان تانیماق ایمکانی تاپیرلار.
یونوس امره انستیتوسونون قوناغی اولاراق تورکیهیه گلن قوناق اؤیرنجیلر، بیر آی بویونجا ۲۸ ائلده ائگیتیملره قاتیلیر.
تورکجه یای اوخولو پروگرامی ۹.جو دفعه حیاتا گئچیریلیر.
مقصد مختلیف اؤلکهلردهکی گنجلرین قایناشماسینی تامین ائتمک.
تورکجه یای اوخولو ایشتیراکچیلاری، تورک مدنیتی، اینجه صنعتی، تاریخی و دیلی حاقیندا صاحب اولدوقلاری تجروبهلری پایلاشماق و تورکیهنین طبیعی، تاریخی، مدنی گؤزللیکلرینین تانیتیمینی ائتمک اوچون سوسیال مئدیادا بیر بیری ایله یاریشاجاق.
اؤیرنجیلرین گؤزوندن تورکیهنین قونو ائدیلدیگی یاریشما، متن، فوتوگراف و ویدئو اثر کاتگوریلرینده گئچیریلهجک. ایشتیراکچیلار، گؤزلملرینی سوسیال مئدیا حسابلاری اوزریندن تعقیبچیلری ایله پایلاشما ایمکانی تاپاجاق.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab